
Η BMW X1 κέρδισε 5 αστέρια στο Euro NCAP crash test. 

Νο 1 και στον τομέα της ασφάλειας: το πρώτο μοντέλο BMW X στην premium μικρομεσαία κατηγορία επιτυγχάνει κορυφαία βαθμολογία στις αυστηρότερες διαδικασίες δοκιμών για νέα αυτοκίνητα. 

Μόναχο. Όντας το πρώτο premium μοντέλο στην κατηγορία της, η  BMW X1 καταφέρνει να εντυπωσιάζει με τη μοναδική οδηγική απόλαυση, ευελιξία και απόδοση που προσφέρει. Τώρα, η μικρομεσαία BMW X κατατάσσεται στην κορυφή και στον τομέα της ασφάλειας. 
Συγκεκριμένα, στο φετινό crash test του Euro NCAP, η BMW X1 πέτυχε τη μέγιστη βαθμολογία των 5 αστεριών. 

Έχοντας περάσει μία διαδικασία δοκιμών στην οποία προστέθηκαν επιπλέον κριτήρια στην αρχή της χρονιάς, το νέο μοντέλο δικαίωσε τη φιλοσοφία της ασφαλείας του η οποία εστιάζεται στον ολοκληρωμένο στάνταρ εξοπλισμό ασφαλείας, όπως και στο αποτελεσματικό σύστημα προστασίας επιβατών που καλύπτει πέντε είδη ατυχημάτων. Από τα 12 οχήματα που δοκιμάστηκαν στο NCAP test, η BMW X1 προσφέρει μακράν το υψηλότερο επίπεδο προστασίας των πεζών.

Η BMW X1, παίρνοντας άριστα στο σημαντικότερο θεσμό crash tests στην Ευρώπη, επιβεβαιώνει τα υψηλά διαπιστευτήρια ασφαλείας των μοντέλων BMW X. Η άκαμπτη δομή αμαξώματος αποτελεί την ιδανική βάση για εγγυημένη μέγιστη προστασία του κλωβού επιβατών ακόμα και σε μία ισχυρή σύγκρουση. Οι δυνάμεις που ενεργούν στο όχημα εκτρέπονται μέσα από τις άριστα προσδιορισμένες διαδρομές φορτίου των δομών υποστήριξης και απορροφώνται μέσω μεγάλων ζωνών παραμόρφωσης. Μετά το επιτυχημένο λανσάρισμα στην αγορά, η διάκριση στο “Auto Trophy” ήταν αναμενόμενη. 

«Με την BMW X1 έχουμε αποτυπώσει την ουσία της εποχής μας. Η ανταπόκριση των πελατών μέχρι σήμερα ήταν εξαιρετική» επιβεβαίωσε ο Dr. Norbert Reithofer, Πρόεδρος του Δ.Σ. του BMW Group στην τελετή απονομής. 
Στο εσωτερικό της BMW X1, οι εμπρόσθιοι, πλευρικοί και τύπου κουρτίνας αερόσακοι προστατεύουν τον οδηγό και τους επιβάτες από τραυματισμούς. Τμήμα του στάνταρ εξοπλισμού αποτελούν οι προεντατήρες και οι περιοριστές φορτίου στα εμπρός καθίσματα, καθώς και τα συστήματα ISOFIX για τα παιδικά καθίσματα πίσω. Τα συστήματα συγκράτησης ελέγχονται από ένα κεντρικό, ηλεκτρονικό σύστημα ασφαλείας που ενεργοποιεί τα πιο αποτελεσματικά στοιχεία προστασίας, λαμβάνοντας υπόψη τον τύπο και την ένταση του ατυχήματος.
Για τη βελτιστοποίηση της ενεργητικής ασφάλειας, η BMW X1 εφοδιάζεται με το DSC (Dynamic Stability Control) που συνεργάζεται με το ευφυές AWD σύστημα BMW xDrive. 
Η ακριβής ρύθμιση και η εξαιρετικά μεγάλη γκάμα λειτουργιών όπως, υποβοήθηση φρεναρίσματος (brake assistant), υποβοήθηση φρένου στις στροφές (cornering brake assistant) και έλεγχος πρόσφυσης DTC (Dynamic Traction Control), εγγυώνται ελεγχόμενη και ασφαλή συμπεριφορά ακόμα και σε απαιτητικές οδικές συνθήκες.
Αυτό συμβάλει σημαντικά στη μείωση του κινδύνου ατυχήματος. Ο στάνταρ εξοπλισμός της BMW X1 περιλαμβάνει επίσης μία λειτουργία ένδειξης ζημιάς ελαστικού, που προειδοποιεί τον οδηγό έγκαιρα για απώλεια πίεσης σε ένα ελαστικό.
Η διαδικασία δοκιμών του NCAP (New Car Assessment Programme) θεωρείται από τις πιο απαιτητικές για νέα οχήματα σε παγκόσμιο επίπεδο. Το Euro NCAP θεωρείται σημείο αναφοράς για την ασφάλεια στις συγκρούσεις, από κυβερνήσεις, λέσχες αυτοκινήτων και οργανισμούς προστασίας καταναλωτών σε όλη την Ευρώπη. Το σενάριο δοκιμών καλύπτει διάφορα είδη ατυχημάτων όπως μετωπικές & πλευρικές συγκρούσεις, καθώς και πλευρικές προσκρούσεις πάνω σε ατσάλινη κολόνα. Στην αρχή της χρονιάς προστέθηκαν αυστηρότερα κριτήρια στις δοκιμές που λαμβάνουν υπόψη και ηλεκτρονικά χαρακτηριστικά ασφαλείας του οχήματος, καθώς και τους κινδύνους τραυματισμού σε πολλά διαφορετικά είδη συγκρούσεων. 
Μετά την ανάλυση των αποτελεσμάτων δοκιμών, οι υπεύθυνοι του Euro NCAP επιβεβαίωσαν ότι η BMW X1 διαθέτει έναν εξαιρετικά ισχυρό κλωβό επιβατών που παρέχει εκτενή προστασία από τραυματισμούς για όλους τους επιβαίνοντες, ανεξαρτήτως ύψους και θέσης καθίσματος. Η BMW X1 έλαβε πολύ υψηλή βαθμολογία στην προστασία των παιδιών. Το όχημα επιβεβαιώθηκε ότι προσφέρει ένα άριστο πρότυπο ασφαλείας στη χρήση καθισμάτων για παιδιά ηλικίας ενάμισι και τριών ετών. Συγκεκριμένα, πέτυχε το υψηλότερο δυνατό σκορ για την προστασία που παρέχει ένα μικρό κάθισμα που τοποθετείται αντίθετα από την κατεύθυνση του ταξιδιού, σε περίπτωση μετωπικής και πλευρικής σύγκρουσης.

Ο θεσμός NCAP crash test δίνει τώρα μεγάλη σημασία στην προστασία των πεζών. Η BMW X1 εντυπωσίασε τους δοκιμαστές στον τομέα αυτό, χάρη στα, μακράν, πιο αποτελεσματικά προληπτικά μέτρα τα οποία έχει εφαρμόσει, σε σχέση με όλα τα οχήματα που δοκιμάστηκαν στην παρούσα φάση. Και εδώ, η BMW X1 πήρε άριστα χάρη στη συνεπή εφαρμογή της φιλοσοφίας ασφαλείας της. Οι σχεδιαστικά εύκαμπτες δομές των προφυλακτήρων και του καπό του κινητήρα, ελαχιστοποιούν τον κίνδυνο τραυματισμού πεζών και δικυκλιστών σε περίπτωση σύγκρουσης. Στην αναφορά δοκιμών γίνεται ιδιαίτερη μνεία για την ποιότητα υλικού του καπό που μειώνει σημαντικά τον κίνδυνο τραυματισμού της κεφαλής, κυρίως για τα παιδιά.
Το BMW Group
Το BMW Group είναι από τους πιο επιτυχημένους κατασκευαστές αυτοκινήτων και μοτοσικλετών σε όλο τον κόσμο με τις μάρκες BMW, MINI και Rolls-Royce. Σαν μία παγκόσμια εταιρία, το BMW Group λειτουργεί 24 μονάδες παραγωγής σε 13 χώρες και έχει ένα παγκόσμιο δίκτυο πωλήσεων σε περισσότερες από 140 χώρες.

Το οικονομικό έτος 2008, το BMW Group πούλησε περισσότερα από 1,43 εκατομμύρια αυτοκίνητα και πάνω από 101.000 μοτοσικλέτες. Τα έσοδα για το 2008 ανήλθαν στα 53,2 δις Ευρώ, με τα κέρδη προ τόκων και φόρων (EBIT) να φτάνουν στα 921 εκατομμύρια Ευρώ. Η εταιρία είχε παγκόσμιο έμψυχο δυναμικό περίπου 98.000 ατόμων, στις 30 Σεπτεμβρίου 2009.

Η επιτυχία του BMW Group ανέκαθεν βασιζόταν στη μακροπρόθεσμη συλλογιστική και υπεύθυνη δράση. Ως εκ τούτου, η εταιρία έχει δημιουργήσει οικολογική και κοινωνική βιωσιμότητα σε όλη την αλυσίδα αξιών, ολοκληρωμένη προϊοντική ευθύνη και μία σαφή δέσμευση για τη διατήρηση των φυσικών πόρων, στο πλαίσιο της στρατηγικής της.  Σαν επιστέγασμα των προσπαθειών του, το BMW Group κατέχει την πρώτη θέση στη βιομηχανία, στους Δείκτες Βιωσιμότητας Dow Jones τα πέντε τελευταία χρόνια.

Διεύθυνση Εταιρικής Επικοινωνίας BMW Group Hellas.

Νίκος Ταγκούλης, Διευθυντής Εταιρικής Επικοινωνίας.

Τηλέφωνο: +30 2109118150, Fax: +30 210 9118007

e-mail: nikos.tagoulis@bmw.gr 

Βιβή Δαλάκου, Βοηθός Διευθυντή Εταιρικής Επικοινωνίας.

Τηλέφωνο: +30 2109118151, Fax: +30 210 9118007

e-mail:  stavroula.dalakou@partner.bmw.gr

